Diari Oficial de la Generalitat Valenciana


Sumari del DOGV 8226, del 02-02-2018 (2018/512)

RESOLUCIÓ de 27 de novembre de 2017, del Servei Territorial d'Indústria i Energia d'Alacant, per la qual s'atorga a Gas Natural Cegas, SA, autorització administrativa per a realitzar el canvi de tipus de gas a subministrar en la xarxa de distribució de gas canalitzat de les urbanitzacions Casas Nuevas, Los Claveles II i III, Altamira, Los Lirios i La Feria, així com el tancament de les instal·lacions d'emmagatzematge de GLP a granel de subministrament a la dita xarxa, en el terme municipal d'Orihuela. Expedient número CBREDE/2015/24/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/512


Data del document
:   27-11-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Orihuela
    * empresa privada

RESOLUCIÓ de 27 de novembre de 2017, del Servei Territorial d'Indústria i Energia d'Alacant, per la qual s'atorga a Gas Natural Cegas, SA, autorització administrativa per a realitzar el canvi de tipus de gas a subministrar en la xarxa de distribució de gas canalitzat de les urbanitzacions Casas Nuevas, Los Claveles II i III, Altamira, Los Lirios i La Feria, així com el tancament de les instal·lacions d'emmagatzematge de GLP a granel de subministrament a la dita xarxa, en el terme municipal d'Orihuela. Expedient número CBREDE/2015/24/03. [2018/512]  
  
Antecedents de fet  
La mercantil Gas Natural Cegas, SA, a través de representant degudament acreditat, va presentar davant del Servei Territorial d'Indústria i Energia d'Alacant, amb data 10 de setembre de 2015, sol·licitud d'autorització administrativa per a realitzar el canvi de tipus de gas GLP a gas natural a subministrar en la xarxa de distribució existent de gas canalitzat en les urbanitzacions Casas Nuevas, Los Claveles II i III, Altamira, Los Lirios i La Feria d'Orihuela Costa, així com el tancament de les instal·lacions d'emmagatzematge de GLP a granel de subministrament a la dita xarxa de distribució, ubicades en l'avinguda Ramblas de Oleza i carrer Ánfora, en el terme municipal d'Orihuela, província d'Alacant.  
A l'esmentada sol·licitud s'adjuntava el projecte tècnic d'execució denominat «Projecte de conversió de GLP a gas natural en la xarxa de distribució de les urbanitzacions Casas Nuevas, Los Claveles II i III, Altamira, Los Lirios i La Feria», redactat per tècnic competent, acompanyat de la declaració responsable de 4 de setembre de 2015. Posteriorment amb data 3 de desembre de 2015, es va adjuntar el projecte de tancament de les instal·lacions d'emmagatzematge de GLP existents, redactat per tècnic competent, acompanyat de la declaració responsable de 30 de novembre de 2015.  
Per la seua relació amb l'autorització sol·licitada constitueixen antecedents a ressenyar els següents actes administratius:  
- Resolució de 22 d'octubre de 1996, de la Conselleria d'Indústria i Comerç sobre concessió administrativa a «Repsol Butano, SA», per a la prestació del servei públic de subministrament i distribució per canalització de combustibles gasosos de la 2a i 3a família en les localitats d'Agost, Muro d'Alcoi i Orihuela (Alacant), per a usos domèstics, comercials i xicotetes indústries. Expedient número 1531/96.  
  
- Posada en servei de 17 de novembre de 1999, del Servei Territorial d'Indústria i Energia d'Alacant, corresponent a la xarxa de distribució i emmagatzematge de GLP, en la urbanització Los Lirios, d'Orihuela Costa. Expedient número CBDFCP/1998/510.  
- Posada en servei de 15 de novembre de 1999, del Servei Territorial d'Indústria i Energia d'Alacant, corresponent a la xarxa de distribució i emmagatzematge de propà, en la urbanització Altamira, d'Orihuela Costa. Expedient número CBDFCP/1999/150.  
- Posada en servei de 14 de març de 2001, del Servei Territorial d'Indústria i Energia d'Alacant, corresponent a la xarxa de distribució i emmagatzematge de GLP, en el Pla parcial Las Ramblas, urbanització Casas Nuevas, d'Orihuela Costa. Expedient número CBDFCP/2000/455.  
- Posada en servei de 24 de maig de 2002, del Servei Territorial d'Indústria i Energia d'Alacant, corresponent a l'ampliació de la xarxa de distribució de GLP, en el Pla parcial Las Ramblas, urbanització Casas Nuevas, d'Orihuela Costa. Expedient número CBDFCP/2000/455.  
  
- Posada en servei de 23 de gener de 2003, del Servei Territorial d'Indústria i Energia d'Alacant, corresponent a la xarxa de distribució i emmagatzematge de GLP, en el Pla parcial Las Ramblas, urbanització La Feria, d'Orihuela Costa. Expedient número CBDFCP/2002/437.  
  
- Posada en servei de 27 de maig de 2003, del Servei Territorial d'Indústria i Energia d'Alacant, corresponent a l'ampliació de la xarxa de distribució de GLP, en el Pla parcial Las Ramblas, urbanització Casas Nuevas, d'Orihuela Costa. Expedient número CBDFCP/2000/455.  
- Posada en servei de 18 de novembre de 2003, del Servei Territorial d'Indústria i Energia d'Alacant, corresponent a l'ampliació de la xarxa de distribució de GLP, en el Pla parcial Las Ramblas, urbanització Casas Nuevas, d'Orihuela Costa. Expedient número CBDFCP/2000/455.  
- Resolució de 7 de juliol de 2006, del Servei Territorial d'Energia d'Alacant, per la qual s'atorga autorització administrativa i aprovació del projecte d'execució a l'empresa Gas Natural Cegas, SA, per a la construcció de les Instal·lacions de distribució de gas natural en la localitat d'Orihuela Costa, en la província d'Alacant. Expedient número CBREDE/2005/10/03.  
- Resolució de 17 de juny de 2015, de la Direcció General d'Energia per la qual s'atorga autorització administrativa prèvia per a la transmissió de la titularitat a favor de Gas Natural Cegas, SA, de les instal·lacions d'emmagatzematge i distribució de GLP a granel, en el terme municipal d'Orihuela, província d'Alacant, actualment titularitat de Repsol Butano, SA. Expedient CBREDE/2015/9/03.  
Amb data 22 de novembre de 2017, es rep la documentació requerida relativa a l'acreditació de la posada en servei de les Instal·lacions de distribució de gas natural que alimentaran les xarxes de GLP a transformar.  
El sol·licitant, Gas Natural Cegas, SA, es troba inscrit definitivament en el Registre Administratiu de Distribuïdors de Combustibles Gasosos per Canalització del Ministeri d'Energia, Turisme i Agenda Digital, amb àmbit d'actuació nacional i número 7.  
Gas Natural Cegas, SA, és titular d'una xarxa de distribució de gas natural en explotació a l'entrada de les urbanitzacions Casas Nuevas, Los Claveles II i III, Altamira, Los Lirios i La Feria, d'Orihuela Costa, per la qual cosa es disposa de la infraestructura necessària per a subministrar gas natural a la xarxa de distribució existent de GLP a transformar en el terme municipal d'Orihuela.  
Les instal·lacions de gas canalitzat a transformar en les urbanitzacions Casas Nuevas, Los Claveles II i III, Altamira, Los Lirios i La Feria, l'autorització de la qual se sol·licita, passaran a formar part de la xarxa existent de distribució de gas natural a Orihuela Costa, titularitat de Gas Natural Cegas, SA.  
  
Fonaments de dret  
La instrucció i resolució del present procediment administratiu correspon a la Generalitat, per estar les instal·lacions objecte del procediment radicades íntegrament en territori de la Comunitat Valenciana, i no estar enquadrades en les que són competència de l'Administració general de l'Estat d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 46 bis.1 i 5 de la Llei 34/1998, de 7 d'octubre, del sector d'hidrocarburs, l'Ordre de 9 de febrer de 2001, de la Conselleria d'Indústria i Comerç, i l'article 26 del Decret 104/2017, de 21 de juliol, del Consell, pel que aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
  
D'acord amb el que disposa l'article 46 bis, punt 8, de la Llei 34/1998, de 7 octubre, del sector d'hidrocarburs, la transformació de les instal·lacions de distribució de GLP a granel per a la seua utilització amb gas natural, requereixen autorització administrativa, han de complir les condicions tècniques de seguretat que siguen aplicables i s'han de sotmetre en tot a les disposicions normatives vigents per a les Instal·lacions de distribució de gas natural.  
D'acord amb l'article 46 bis, punt 1, de la Llei 34/1998, de 7 octubre, del sector d'hidrocarburs, el tancament de les instal·lacions d'emmagatzematge de GLP a granel requereix autorització administrativa prèvia.  
Considerant el que disposa el capítol III «Gasos liquats del petroli» del títol III de la Llei 34/1998, de 7 d'octubre, del sector d'hidrocarburs, el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli, el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural.  
En consideració d'això, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria i Energia d'Alacant, resol:  
  
  
Primer  
Atorgar autorització administrativa a l'empresa Gas Natural Cegas, SA, per a realitzar el canvi de tipus de gas a subministrar en la xarxa existent de distribució de gas canalitzat de les urbanitzacions Casas Nuevas, Los Claveles II i III, Altamira, Los Lirios i La Feria, de gas GLP a gas natural, així com, per al tancament de les 6 instal·lacions existents d'emmagatzematge de GLP a granel, ubicades en l'avinguda Ramblas de Oleza i carrer Ánfora, a Orihuela Costa, en el moment que s'haja realitzat el canvi de gas autoritzat, les característiques principals i actuacions del qual s'indiquen a continuació:  
- Tipus de gas a subministrar: gas natural.  
- Connexió: es realitzarà per mitjà de la connexió per fases de la xarxa de GLP a transformar amb diferents punts de la xarxa existent de distribució de gas natural d'Orihuela Costa, amb MOP 0,4 bar, titularitat de Gas Natural Cegas, SA, segons es detalla a continuació:  
· Fase 1. Connexió en DN 90, amb vàlvula des de DN 200 (GN) a DN 40 (GLP), L= 4 m, en l'avinguda Ramblas de Oleza (nord, urbanització Casas Nuevas).  
· Fase 2. Connexió en DN 90, amb vàlvula des de DN 160 (GN) a DN 40 (GLP), L= 4 m, en el carrer Río Segura (sud, urbanització Casas Nuevas).  
· Fase 3. Connexió en DN 90, amb vàlvula des de DN 90 (GN) a DN 40 (GLP), L= 4 m, en el carrer Polígono Ramblas R-1 (urbanització Los Claveles III).  
· Fase 4. Connexió en DN 90, amb vàlvula des de DN 90 (GN) a DN 40 (GLP), L= 4 m, en l'avinguda Ramblas de Oleza (urbanització Altamira).  
· Fase 5. Connexió en DN 90, amb vàlvula des de DN 90 (GN) a DN 40 (GLP), L= 4 m, en l'avinguda Ramblas de Oleza (urbanització Los Lirios).  
· Fase 6. Connexió en DN 90, amb vàlvula des de DN 90 (GN) a DN 40 (GLP), L= 4 m, en l'avinguda Ramblas de Oleza (urbanització Los Claveles II).  
· Fase 7. Connexió en DN 90, amb vàlvula des de DN 90 (GN) a DN 40 (GLP), L= 4 m, en el carrer Ánfora (urbanització La Feria).  
- Pressió màxima d'operació: 0,4 bar.  
- Xarxa de distribució amb MOP 0,4 bar: 7858 m de canalitzacions existents de polietilé PE 100 SDR 17,6 i diàmetre de 40 mm, amb 594 usuaris connectats a la dita xarxa.  
- Zona geogràfica: urbanitzacions Casas Nuevas, Los Claveles II i III, Altamira, Los Lirios i La Feria d'Orihuela Costa, conforme al pla denominat «Planta de traçat de la xarxa de distribució» del projecte.  
  
- Adaptació de les instal·lacions receptores afectades pel canvi de gas i transformació d'aparells.  
- Desconnexió i tancament dels centres d'emmagatzematge de GLP existents:  
- Inertització i retirada de 2 depòsits existents aeris de 4000 l (LP-990638 i LP-990623), de la planta de GLP-064-03, en l'avinguda Ramblas de Oleza de la urbanització Los Lirios.  
- Inertització i retirada de 2 depòsits existents aeris de 24 350 l (LP-002685 i LP-002734), de la planta de GLP-068-03, en l'avinguda Ramblas de Oleza de la urbanització Casas Nuevas.  
- Inertització i retirada de 2 depòsits existents aeris de 49 500 l (LP-033268), de la planta de GLP-070-03, en l'avinguda Ramblas de Oleza de la urbanització Altamira.  
- Inertització i retirada de 2 depòsits existents aeris de 16 050 l (LP-672200009 i LP-672200010), de la planta de GLP-074-03, en el carrer Àmfora de la urbanització La Feria.  
- Inertització del depòsit existent soterrat de 19 070 l (LP-1905500126), de la planta de GLP-075-03, en l'avinguda Ramblas de Oleza de la urbanització Los Claveles III.  
- Inertització del depòsit existent soterrat de 6650 l (LP-546200026), de la planta de GLP-075-03, en l'avinguda Ramblas de Oleza de la urbanització Los Claveles II.  
La present autorització quedarà sotmesa a les condicions que figuren a continuació:  
1. Les instal·lacions de distribució de gas natural compliran, en tot cas, el que estableix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la instrucció tècnica complementària ITC-ICG 01 «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix les instal·lacions hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desplegament reglamentari.  
  
2. Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del sector d'hidrocarburs, i l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Gas Natural Cegas, SA, una vegada realitzat el canvi de gas, haurà de realitzar el tancament dels centres d'emmagatzematge de GLP, en el termini màxim de 3 mesos, inertitzarà els depòsits adequadament i comunicarà al Servei Territorial, el tancament efectiu de la dita instal·lació.  
5. Gas Natural Cegas, SA, queda obligada amb els titulars dels contractes en vigor en aqueix moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, amb la finalitat de deixar la instal·lació receptora en condicions de seguretat i sense que açò puga reportar cap cost per a l'usuari, conforme a l'article 38 del Reglament general del servei públic de gasos combustibles.  
6. L'Administració, amb el tràmit previ del procediment oportú, deixarà sense efecte la present resolució en qualsevol moment en el cas que s'observe l'incompliment o inobservança de les condicions imposades.  
  
7. La determinació de les tarifes i del règim econòmic que siguen aplicables per al subministrament de gas natural es regiran per les disposicions vigents en cada moment.  
8. Les instal·lacions receptores de gas, hauran de complir el que disposa el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, en la instrucció tècnica ITC-ICG 07 «Instal·lacions receptores de combustibles gasosos».  
9. El termini d'execució de les actuacions a desenvolupar serà de 6 mesos, comptat a partir de la data en què es notifique aquesta resolució. No obstant això, abans de la finalització del termini podrà sol·licitar una ampliació concreta d'aquest per mitjà de sol·licitud motivada davant del Servei Territorial d'Indústria i Energia, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
10. Personal tècnic en la matèria adscrit al Servei Territorial podran realitzar les comprovacions i les proves que consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al Servei Territorial l'inici de les actuacions.  
11. La present autorització en cap cas concedirà al seu titular drets exclusius d'ús, i s'atorga sense perjudici de tercers, deixant a part els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació de la present resolució a Gas Natural Cegas, SA.  
  
La present resolució podrà ser revocada, previ tràmit d'audiència, en el moment que s'observe l'incompliment d'allò que resol o la inobservança de les condicions imposades en aquesta.  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia (carrer de la Democràcia, 77, ciutat administrativa 9 d'Octubre, torre 2, 46472 València) en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 27 de novembre de 2017.- El cap del Servei Territorial d'Indústria i Energia: Matías P. Mas Gisbert.